wickkiey/tamil-wikipedia-markdown huggingface dataset:
# நியூசெர்சி தமிழ்ப் பேரவை



**நியூசெர்சி தமிழ்ப் பேரவை** (*New Jersey Tamil Peravai*) அமெரிக்காவின் நியூ ஜெர்சி மாநிலத்தில் செயல்படும் ஒரு தமிழ் அமைப்பு ஆகும். நியூசெர்சி தமிழ்ப் பேரவை, 2019 ஆம் ஆண்டு சனவரி மாதம் தொடங்கப்பட்டது.  நியூசெர்சி மாநிலம், அமெரிக்காவில் தமிழர்கள் அதிகம் வசிக்கும் மாநிலங்களில் ஒன்றாகும். இம் மாநிலத்தின் பல்வேறு பகுதிகளில் தமிழர்கள் வசிக்கிறார்கள். அவர்கள் அனைவரையும் ஒன்றிணைத்து நியூசெர்சி தமிழர்களுக்கு பொதுவான ஒர் அமைப்பாக, வள்ளுவத்தின் "பிறப்பொக்கும் எல்லா உயிர்க்கும்" என்னும் உன்னதமான வழியில் செயல்படுவதாக இந்த அமைப்பின் இணையத்தளம் தெரிவிக்கிறது.
# சாயாஜி ரத்னா விருது


**சாயாஜி ரத்னா விருது** (*Sayaji Ratna Award*) என்பது பரோடா மேலாண்மை சங்கத்தினால் 2013-ல் தேசிய அளவிலான விருது சிறந்த பங்களிப்பினை வழங்கும் ஆளுமைகளுக்கு வழங்கப்படும் விருதாகும்.  

## பின்னணி
சாயாஜி ரத்னா விருதினை வடோதராவின் முன்னாள் ஆட்சியாளரான மகாராஜா சாயாஜிராவ் கெய்க்வாட் III-இன் அவரது 151வது பிறந்தநாளைக் குறிக்கும் வகையில் பரோடா மேலாண்மை சங்கம் 2013-்நிறுவியது. பரோடா மேலாண்மை சங்கம் என்பது வதோதராவில் 1957-ல் நிறுவப்பட்ட நிறுவனம் ஆகும். இந்நிறுவனம் அனைத்திந்திய மேலாண்மை சங்கத்தின் அமைப்பில் உறுப்பினராக உள்ளது. இந்த விருது ஆண்டுதோறும் இந்தியாவில் வாழும் ஜாம்பவான்களுக்கு வழங்கப்படுகிறது. இது வணிகம், விளையாட்டு, கலை, மனித நேயம், கல்வி, நிர்வாகம் மற்றும் மருத்துவம் ஆகிய துறைகளில் ஆளுமை மற்றும் சிறந்த பங்களிப்பை அங்கீகரிக்கும் வகையில் சாதனை புரிந்தவர்களுக்கு வழங்கப்படுகிறது. மகாராஜா மூன்றாம் சாயாஜிராவ் தனது புகழ்பெற்ற ஆட்சியின் போது வெளிப்படுத்திய நட்சத்திர குணங்களைக் கொண்ட ஒரு நபரை நடுவர் குழு தேர்ந்தெடுக்கிறது. இந்த குணங்களில் குறிப்பிடத்தக்கவை - தொலைநோக்கு பார்வை, நேர்மை, இரக்கம், பரோபகாரம், நிறுவனத்தை உருவாக்கும் திறன், நிபுணர்களின் ஆதரவு மற்றும் சமூகத்தின் அனைத்துப் பிரிவினரையும் உள்ளடக்கி ஊக்குவிக்கும் மற்றும் மேம்படுத்தும் தலைமை ஆகியன.  

### முதல் விருதாளர்
இந்த விருதை முதலில் பெற்றவர் இன்ஃபோசிஸ் நிறுவனத்தின் இணை நிறுவனர் நா. ரா. நாராயண மூர்த்தி ஆவார். 13 மே 2013 அன்று வதோதராவில் நடந்த விழாவில் இவருக்கு இந்த விருது வழங்கப்பட்டது.  

### இரண்டாவது விருதாளர்
சாயாஜி ரத்னா விருதை இரண்டாவதாகப் பெற்றவர் ரத்தன் டாட்டா, மும்பையைச் சேர்ந்த டாட்டா குழுமத்தின் இந்தியத் தொழிலதிபர் ஆவார். தற்போது இவர் டாட்டா சன்ஸ் நிறுவனத்தின் சீர்மிகு தலைவர் பதவியை வகிக்கிறார். இது ஒரு கெளரவ மற்றும் ஆலோசனை பதவியாகும். இந்த விருது 1 திசம்பர் 2015 அன்று வதோதராவில் இவருக்கு வழங்கப்பட்டது.  

### மூன்றாவது விருதாளர்
இந்த விருதை மூன்றாவதாகப் பெற்றவர் இந்தி திரைத்துறை நடிகர் அமிதாப் பச்சன் ஆவார். இது இவருக்கு 20 நவம்பர் 2018 அன்று வதோதராவில் வழங்கப்பட்டது.  

## மேலும் பார்க்கவும்

- மகாராஜா சாயாஜிராவ் கெய்க்வாட் III
# காசுமீரி சிவப்பு மிளகாய்



**காசுமீர சிவப்பு மிளகாய்** (*Kashmiri red chilli*) அல்லது காசுமீரி லால் மிர்ச் என்பது உணவுக்கு அடர் சிவப்பு நிறத்தைக் கொடுக்கும், வண்ணம் மற்றும் சுவை சேர்க்கும் திறன் கொண்ட மிளகாய் வகையாகும். மேலும் உணவை மிகவும் காரமானதாக மாற்ற அனுமதிக்காது. காசுமிரி சிவப்பு மிளகாய் உற்பத்தியிலும் பயன்பாட்டிலும் இந்தியா மிகப்பெரிய சந்தையினைக் கொண்டுள்ளது. எம்டிஎச், எவரெசுட் மசாலா, சக்தி மசாலா மற்றும் பாட்சா மசாலா உள்ளிட்ட பல நிறுவனங்கள் தூள் வடிவில் இம்மிளகாய் வணிகத்தில் ஈடுபட்டுள்ளன. இந்தியாவில் உள்ள பெரும்பாலான உணவகத் தொழிலில் காசுமீர மிளகாய் அல்லது மிளாகாய் தூள் பயன்படுத்துவதாக விர் சங்வி தெரிவிக்கின்றார். சமையல்காரர்கள் *கோன் பெரி-பெரி மசாலா* உணவுகளுக்கு மாற்றாக காசுமீர மிளகாயைப் பயன்படுத்துகின்றனர்''.  

## சிறப்பியல்புகள்
இந்திய நறுமணப் பொருட்கள் வாரியத்தின் கூற்றுப்படி, இந்திய அரசின் வர்த்தகம் மற்றும் தொழில்துறை அமைச்சகத்தின் கீழ், காசுமீர மிளகாய் முக்கியமாக ஜம்மு மற்றும் காஷ்மீர் மற்றும் இமாச்சல பிரதேசத்தில் விளைகிறது. ஆனால் தற்பொழுது கோவா போன்ற இடங்களிலும் பயிரிடப்படுகிறது. கேப்சைசின் மதிப்பு 0.325% ஆகும். காசுமீர சிவப்பு மிளகாயில் பல்வேறு குணங்கள் உள்ளன. 1999-ல் மேற்கொள்ளப்பட்ட ஆய்வின்படி, கேப்சைசின் மதிப்பு 0.126% எனக் கண்டறியப்பட்டது.  

இந்தியாவின் நுகர்வோர் கல்வி மற்றும் ஆராய்ச்சி மையம் *எவரெஸ்ட் காஷ்மீரி லால்* (எவரெஸ்ட் மசாலாப் பொருட்கள்) சுகோவில் அளவுகோலில் 48,000-ல் வைக்கிறது. அதே நேரத்தில் *கோல்டன் ஹார்வெஸ்ட் காஷ்மீரி மிர்ச் பவுடர்* (கோல்டன் ஹார்வெஸ்ட்*)* 60,000-ஐ சுகோவில் அளவுகோலில் கொண்டுள்ளது. இந்த சுகோவில் அளவுகோல் நிலை சந்தையில் உள்ள மற்ற வணிகத் தயாரிப்புகளைப் போலவே உள்ளது.  

## பயன்பாடு
காசுமீர மிளகாய் *தந்தூரி சிக்கன்* போன்ற பல்வேறு அசைவ உணவுகளிலும், *டைகர்* இறால் போன்ற சிற்றுண்டிகளிலும் பயன்படுத்தப்படுகிறது. இது ஊறுகாய் மற்றும் சட்னி தயாரிப்பிலும் பயன்படுத்தப்படுகிறது. இது பாவ் பாச்சி, மிசல் பாவ் போன்ற உணவுகளில் நிறத்திற்காகப் பயன்படுத்தப்படுகிறது.
# சேந்தமங்கலம் சேலை


**சேந்தமங்கலம் சேலை** (*Chendamangalam saree*) என்பது கேரளாவின் எர்ணாகுளம் மாவட்டம் சேந்தமங்கலத்தைச் சேர்ந்த பாரம்பரிய கையால் நெய்யப்படும் பருத்திப் புடவை ஆகும். இந்த சேலை கேரளாவின் சேந்தமங்கலம் கைத்தறி பாரம்பரியத்தின் ஒரு பகுதியாகும்.  

## வரலாறு
கொச்சி இராச்சியத்தின் பரம்பரை தலைமை அமைச்சரான பாலியத் அச்சன் குடும்பத்திற்காக 16ஆம் நூற்றாண்டில் சேந்தமங்கலத்தில் குடியேறிய தேவாங்கர் செட்டியார் சமூகத்தால் இந்த நெசவு பாரம்பரியம் தொடங்கப்பட்டது. வளையச் சோதனையில் தேர்ச்சி பெறக்கூடிய மெல்லிய மஸ்லின் துணி வேட்டிகளை நெய்வதன் மூலம் இவர்கள் இந்த நெசவு முறையினைத் தொடங்கினார்கள். கைத்தறி பாரம்பரியம் கொச்சியின் பிரபுக்களின் கீழ் புடவைகள் மற்றும் பிற துணி உற்பத்தியாக வளர்ந்தது. 20ஆம் நூற்றாண்டின் தொடக்கத்தில் ஆதரவைக் குறைத்ததன் விளைவாக நெசவும் குறைந்துவிட்டது. இருப்பினும், 1954-ல் தோற்றுவிக்கப்பட்ட சேந்தமங்கலம் கைத்தறி கூட்டுறவுச் சங்கம் மற்றும் 1969-ன் கேரள கூட்டுறவுச் சங்கச் சட்டம் ஆகியவற்றின் மூலம் கைத்தறி தொழில் மறுமலர்ச்சி கண்டது.  

இப்பகுதியில் 2018-ல் ஏற்பட்ட கேரளா வெள்ளத்தால் நெசவாளர்கள் பெரும் இழப்பை எதிர்கொண்டனர். *கேர் 4 சேந்தமங்கலம்* போன்ற கூட்டு முயற்சிகள் மற்றும் சமூக பங்கேற்பு மூலம் தறி இதன் பெருமையை மீண்டும் பெற்றது. சமூக தொழில்முனைவோர்களான இலட்சுமி மேனன் மற்றும் கோபிநாத் பாறைல் ஆகியோரால் தொடங்கப்பட்ட *செக்குட்டி பொம்மைகள்* என்ற தனித்துவமான முயற்சியும் தொடர்ந்தது. இது மறுமலர்ச்சிக்காக நிதி திரட்டுவதற்காக வெள்ளத்தால் அழிந்துபோன பாழடைந்த ஆடைகளால் பொம்மைகளை உருவாக்கியது. 2021 மே மாதம், இந்தியாவின் முதல் பெண் நீதிபதி அன்னா சாண்டியின் பிறந்தநாளை நினைவுகூரும் வகையில், சட்டத்தில் பெண்களுக்காக புதிய சேலை தொகுப்பு ஒன்றும் உருவாக்கப்பட்டது.  

## அம்சங்கள்
இன்று கேரளாவில் காணப்படும் நான்கு புகழ்பெற்ற நெசவு மரபுகளில் இதுவும் ஒன்று. புடவை இதன் *புளியிலகரத்தால் (புளி இலை விளிம்பு)* வேறுபடுகிறது. இதில் மெல்லிய கருப்பு கோடு புடவையின் வளைவுடன் செல்கிறது. கூடுதலாகத் துணியின் ஊடு இழை *சுட்டிகாரா* மற்றும் கோடுகள் மற்றும் மாறுபட்ட அகலத்தில் கட்டங்களையும் கொண்டுள்ளது. புடவையில் பொதுவாகக் கேரள புடவை போன்று கசவு பயன்படுத்தப்பட்டுள்ளது. இந்த புடவைகள் அதிக நூல் எண்ணிக்கையுடன் 80 - 120 வரம்பில் தயாரிக்கப்படுகின்றன. மேலும் இரண்டு முதல் நான்கு நாட்கள் உடல் உழைப்பு ஒரு சேலையினை நெய்யத் தேவைப்படுகிறது.  

## புவியியல் சார்ந்த குறியீடு
2010-ல், கேரள அரசு சேந்தமங்கலம் வேட்டிகள், சேலைகள்/முண்டுகளுக்கு புவியியல் சார்ந்த குறியீடுகளுக்காக விண்ணப்பித்தது. இதற்கு இந்திய அரசாங்கம் 2011ஆம் ஆண்டு அதிகாரப்பூர்வமாக புவியியல் குறியீடாக அங்கீகரித்தது.  

## மேலும் பார்க்கவும்

- குத்தாம்புள்ளி சேலை
- காசர்கோடு சேலை
# பந்தோய்பி



**பந்தோய்பி** ( *Panthoibi* ) நாகரீகம், தைரியம், கருவுறுதல், கைவினைப்பொருட்கள், காதல், வெற்றி, போர் மற்றும் புத்திசாலித்தனம் ஆகியவற்றுடன் தொடர்புடைய பண்டைய காங்கிலிபாக்கின் ( முந்தைய மணிப்பூர் இராச்சியம்) புராணங்கள் மற்றும் மதத்தில் காணப்படும் ஒரு தெய்வம். நோங்போக் நிங்தௌ கடவுளின் துணைவியான இவள் இலீமரேல் சிதாபியின் தெய்வீக அவதாரங்களில் ஒருவராகக் கருதப்படுகிறார். மேலும் நோங்தாங் லீமா தேவியின் வடிவமாகவும் அடையாளம் காணப்படுகிறாள். மணிப்பூர், அசாம், திரிபுரா, வங்காளதேசம் மற்றும் மியான்மர் ஆகிய நாடுகளில் உள்ள மெய்தே மக்களால் இவள் முக்கியமாக வணங்கப்படுகிறாள்.  

பந்தோய்பி, எமோய்னு, புயோபி போன்ற பிற மைதி தெய்வங்களின் ஆளுமை, மைதி பெண்களின் தைரியம், சுதந்திரம், நீதி மற்றும் சமூக மரியாதை ஆகியவற்றை சித்தரிக்கிறது.  

## வரலாறு
கொண்டாடப்பட்ட பந்தோய்பி இரட்பா திருவிழாவின் போது பாந்தோய்பியின் சிலை]]  
பந்தோய்பி தெய்வத்தின் வழிபாடு காபா வம்சத்தின் சகாப்தத்தில் தொடங்கியது.  

கி.பி 1100 இல், இலொயும்பா சின்யென், செய்சனம் குலத்தின் தேவி பந்தோய்பிக்கு செய்த சேவையைப் பற்றி குறிப்பிடுகிறார். உரை அவளை மிகவும் போற்றப்படும் மைதி தெய்வம் என்று குறிப்பிடுகிறது.  

17 ஆம் நூற்றாண்டில், பந்தோய்பி புலி மீது சவாரி செய்யும் ஒரு போர் தெய்வமாக தோன்றினாள். 1686 ஆம் ஆண்டு பாந்தோய்பி கோயில் கட்டியதற்குச் செய்தோல் கும்பபாவின் பதிவும் 1699 ஆண்டில் சிலையை உருவாக்கிய பதிவும் காணப்படுகிறாது .  

18 ஆம் நூற்றாண்டில், மணிப்பூரில் வைணவத்தின் எழுச்சி காரணமாக பந்தோய்பி வழிபாட்டில் சரிவு ஏற்பட்டது. இந்து மன்னர் கரீப் நிவாஜ் பம்ஹெய்பா (1709-1748) கோவில்களை இடித்து சிலைகளை உடைத்தார். மேலும் 18 ஆம் நூற்றாண்டிலிருந்து, பந்தோய்பி இந்து தெய்வமான துர்க்கையின் வெளிப்பாடாகவோ அல்லது அவரது அவதாரமாகவோ அல்லது அவரது வெளிப்பாடாகவோ கருதப்பட்டார். பாந்தோய்பியின் அடையாளம் x துர்க்கையின் வடிவமாகவே மாற்றப்பட்டது. செப்டம்பர் - அக்டோபர் மாதங்களில் ஐந்து நாட்கள் இவள் வழிடபட்டாள்.  

1700 முதல் நவீன சகாப்தம் வரும் வரை பந்தோய்பிக்கு கோயில்கள் எதுவும் கட்டப்படவில்லை. 1960 களில் இருந்து, துர்கை வழிபாட்டிற்கு பதிலாக பாந்தோய்பி வழிபாடு அதிகரித்துள்ளது.  

பந்தோய்பி வழிபாடு முக்கியமாக மைதி இனத்தைச் சேர்ந்த எய்சனிச குடும்பத்தால் வழிபடப்படுகிறது. எனவே, இவள் *எய்சனம் லைரெம்பி* என்றும் அழைக்கப்படுகிறார்.  

## மற்ற தெய்வங்களுடன் தொடர்பு

பந்தோய்பி தேவி லீமாரல் சிதாபியின் தெய்வீக அவதாரங்களில் ஒன்றாகக் கருதப்படுகிறாள். இவள் நோங்தாங் லீமா தேவியின் அவதாரமாகவும் கருதப்படுகிறாள். இவளுக்கு புயோபி (தானியங்களின் தெய்வம்) உட்பட பல வடிவங்கள் உள்ளன. தேவி *கோரேபி சாம்புபி* ( கோரிமா என்றும் அழைழைக்கப்படும்) பந்தோய்பியின் அவதாரமாகவும் கருதப்படுகிறார்.
# முழு ஆட்களம்

கணிதத்தில், குறிப்பாக நுண்புல இயற்கணிதத்தில், ஒரு **முழு ஆட்களம்** (*integral domain*) என்பது ஒரு சுழியற்ற பரிமாற்று வளையமாகும். இதன் ஏதேனும் இரண்டு சுழியற்ற உறுப்புகளின் பெருக்கமும் சுழியற்றதாகவே இருக்கும். முழு ஆட்களங்கள், முழுவெண்கள் வளையத்தின் பொதுமைப்படுத்தல்களாக இருப்பதுடன் வகுபடுதன்மையை அறிவதற்கான இயல்புச் சூழலையும் வழங்குகிறது. இதன் ஒவ்வொரு சுழியற்ற உறுப்பு a க்கும் நீக்கல் பண்பு உள்ளது. அதாவது:  
:a ≠ 0 எனில், ab = ac ==> b = c .  

சில ஆய்வாளர்கள் (பிரெஞ்சு-அமெரிக்கக் கணிதவியலாளர் செர்ஜ் லாங்) முழு ஆட்களம் என்ற பெயருக்குப் பதிலாக "முழு வளையம்" எனப் பயன்படுத்துகின்றனர். இது <math>\mathbf{Z}[i]</math> அல்லது <math>\Z[i].</math> எனக் குறிக்கப்படுகிறது.  

முழுவெண் கெழுக்களைக் கொண்ட பல்லுறுப்புக்கோவை வளையங்கள் முழு ஆட்களங்களாக இருக்கும். எடுத்துக்காட்டாக, முழுவெண் கெழுக்களுடன் ஒருமாறியிலமைந்த பல்லுறுப்புக்கோவை வளையம் (<math>\Z[x]</math>) ஒரு முழு ஆட்களமாகும்; இதேபோல சிக்கலெண் கெழுக்களுடன் *n*-மாறிகளிலமைந்த பல்லுறுப்புக்கோவை வளையமும் (<math>\Complex[x_1,\ldots,x_n]</math>) முழு ஆட்களமாகும்.  

## மேலும் பார்க்க
# பிரித்தானிய போர்னியோவில் இராணுவ நிருவாகம்


|image_flag = Flag of the United Kingdom.svg  
|flag_type =  
|flag = Flag of the United Kingdom  
|image_map = Japanese Surrender, Labuan (AWM 115989).JPG  
|image_map_size =  
|image_map_caption = 1945-இல் சப்பானியப் படைகள் லபுவானில் சரணடைவு  
|capital = விக்டோரியா  
|government_type = இராணுவ நிர்வாகம்  
|title_leader = தலைமை நிர்வாகி  
|leader1 = பிரிகேடியர் சார்லசு பிரடெரிக்  
|year_leader1 =1945–1946  
|era = போருக்கு பிந்தைய  
|event_pre = சப்பான் சரணடைவு  
|date_pre = 15 ஆகத்து 1945  
|event_start = பிரித்தானிய இராணுவ நிர்வாகம் அமைக்கப்படுதல்  
|date_start =  
12 செப்டம்பர்  
|year_start = 1945  
|event_end = முடியாட்சி உருவாக்கம்  
|date_end =  
1 சூலை  
|year_end = 1946  

## பொது

1946-இல் சரவாக் மற்றும் வடக்கு போர்னியோவில் பிரித்தானிய முடியாட்சி நிறுவுவதற்கு இடையில் இந்த நிருவாகம் செயல்பட்டது.  

லபுவான் தீவில் போர்னியோவின் பிரித்தானிய இராணுவ நிர்வாகத்தின் தலைமையகம் இருந்தது. அந்தத் தலைமையகம் பெரும்பாலும் ஆத்திரேலிய அரசாங்கத்தின் இராணுவப் படையினரால் (Australian Imperial Force) நிருவகிக்கப்பட்டது.  

அந்த நிருவாகத்தின் கீழ் இன்றைய லபுவான், சபா, சரவாக் புரூணை பகுதிகள் இருந்தன. அவற்றுள் சரவாக் மாநிலம் மட்டும் பிரித்தானிய போர்னியோ பொது விவகாரப் பிரிவின் (British Borneo Civil Affairs Unit) கீழ் ஆத்திரேலியர்களால் நிருவகிக்கப்பட்டது.
# பகவான்தாசு படேல்



**பகவான்தாசு படேல்** (*Bhagwandas Patel*) (பிறப்பு :19 நவம்பர் 1943) இந்தியாவின் குசராத்து மாநிலத்தைச் சேர்ந்த ஒரு நாட்டுப்புறவியலாளர் ஆவார். குசராத்து பழங்குடியின இலக்கிய ஆய்வுகளின் முன்னோடியாக இவர் கருதப்படுகிறார். வாய்மொழி இலக்கியங்களை இலக்கியவியலாளர்களின் கவனத்திற்கு கொண்டுவந்ததில் பகவான்தாசு படேல் முதன்மையானவர். 1995 ஆம் ஆண்டு பிலி என்னும் பழங்குடியின மக்களின் இராமயணக் கதையின் முதற்பதிப்பான **பிலி லோகாக்யான்: ரோம் சித்மா நி வரததே** எனும் நூலைத் தொகுத்தளித்தார்.
# இறச்சகுளம்



**இறச்சகுளம்** என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 55 மீட்டர் உயரத்தில் அமைந்துள்ள இறச்சகுளம் பகுதியின் புவியியல் ஆள்கூறுகள், (அதாவது, 8°13'44.8"N, 77°25'50.2"E) ஆகும். நாகர்கோவில், பூதப்பாண்டி, தோவாளை, புத்தேரி, திருப்பதிசாரம், தேரேகால்புதூர் மற்றும் வடசேரி ஆகியவை இறச்சகுளம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

இறச்சகுளம் பகுதியில் அமிர்தா கல்வி நிறுவனங்களின் ஓர் அலகான அமிர்தா பொறியியல் தொழில்நுட்பக் கல்லூரி அமைந்துள்ளது. இறச்சகுளம் பகுதியில் அரசினர் உயர்நிலைப் பள்ளி ஒன்று உள்ளது. இப்பள்ளியில், 2023-ஆம் ஆண்டு பிப்ரவரி மாதம் 14-ஆம் நாள், அப்பகுதியிலும், அதைச் சுற்றியுள்ள பகுதிகளிலுமுள்ள இயலாக் குழந்தைகளின் நலனுக்காக மருத்துவ முகாம் ஒன்று ஏற்பாடு செய்யப்பட்டுள்ளது.  

இறச்சகுளம் பகுதியில் அமைந்துள்ள சந்தனமாரியம்மன் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகிறது. மேலும், உதய மார்த்தாண்டேஸ்வரர் கோயில், முப்பிடாதியம்மன் கோயில், அழகிய மன்னார்சாமி கோயில் ஆகியவை இங்குள்ள முக்கியமான கோயில்களாகும்.
# மரியா ரோஸ்ட்வோரோவ்ஸ்கி


**மரியா ரோஸ்ட்வோரோவ்ஸ்கி தோவர் தெ தயீசு கான்செகோ** ( *María Rostworowski Tovar de Diez Canseco*) (8 ஆகஸ்ட் 1915 - 6 மார்ச் 2016) பெரு நாட்டின் பண்டைய கலாச்சாரங்கள் மற்றும் இன்கா பேரரசு பற்றிய விரிவான வெளியீடுகளுக்காக அறியப்பட்ட ஒரு பெருவிய வரலாற்றாசிரியர் ஆவார்.  

## சுயசரிதை
உரோஸ்ட்வோரோவ்ஸ்கி, பெரு நாட்டின் லிமாவில் உள்ள பாரன்கோ மாவட்டத்தில் பிறந்தார். இவரது தந்தை ஜான் ஜாசெக் ரோஸ்ட்வோரோவ்ஸ்கி, ஒரு போலந்து உயர்குடிமகனாவர். இவரது தாயார், ரீட்டா டோவர் டெல் வாலே, புனோவைச் சேர்ந்தவர். இவரது தாத்தா, அகஸ்டின் டோவர் அகுய்லர், செனட்டின் தலைவராக இருந்தார் . மேலும் இவரது மாமா, கரோல் ஹூபர்ட் ரோஸ்ட்வோரோவ்ஸ்கி ஒரு நாடக ஆசிரியராக இருந்தார். இவர் போலந்து, பெல்ஜியம், பிரான்ஸ் மற்றும் இங்கிலாந்தில் உள்ள பல்வேறு உறைவிடப் பள்ளிகளில் பயின்றார். அங்கு பிரெஞ்சு, ஆங்கிலம் மற்றும் போலிய மொழி ஆகியவற்றைக் கற்றுக்கொண்டார். சான் மார்கோஸ் தேசிய பல்கலைக்கழகத்தில் பெருவியன் வரலாற்றாசிரியர் ரவுல் போராஸ் பர்ரெனிசியாவின் மாணவி ஆவார். *பாப்புலர் ஆக்ஷன்* என்ற பெருவிய அரசியல் கட்சியின் தொடக்கத்தின் போது, கட்சியில் இவர் பங்கேற்றார்.  

1975 முதல் 1980 வரை தேசிய வரலாற்று அருங்காட்சியகத்தின் இயக்குநராக, *தி நேஷனல் அகாடமி ஆஃப் ஹிஸ்டரி*யின் (*அகாடமியா நேஷனல் டி ஹிஸ்டோரியா*) துணைத் தலைவராக பணியாற்றினார். மேலும் லிமாவில் உள்ள பெருவியன் ஆய்வுகள் நிறுவனத்தில் முதன்மை குடியுரிமை அறிஞராகவும் இருந்தார். ஆகஸ்ட் 2015 இல் இவர் 100 வயதை எட்டினார் .  

## இறப்பு
6 மார்ச் 2016 அன்று தனது 100வது வயதில் இறந்தார்.
# செயராம் கைலாசு



**செயராம் கைலாசு** (*Jayaram Kailas*) இந்தியாவைச் சேர்ந்த ஒரு திரைப்பட இயக்குநர் ஆவார்.. 66 ஆவது தேசிய திரைப்பட விருதுகளுக்கு விருதாளர்களை தெரிவு செய்யும் தேர்வுக் குழு நடுவராக திரைப்பட விழாக்களின் இயக்குநரகத்தால் நியமிக்கப்பட்டார். அக்கல்தமயிலே பெண்ணு திரைப்படத்தை இயக்கத்திற்காக 39 ஆவது கேரள திரைப்பட விமர்சகர்கள் சங்க விருது இவருக்கு வழங்கப்பட்டது.  

## திரைப்படவியல்
| 2015 | *அக்கல்தமயிலே பெண்ணு* | லால், சுவேதா மேனன், வினீத், மாளவிகா, சுதீர் கரமனை, கூட்டிக்கல் செயச்சந்திரன், இயாபர் இடுக்கி மற்றும் சலி பாலா |  |
| --- | --- | --- | --- |
| 2022 | *அம்பலமூக்கிலே விசேசங்கள்* | கோகுல் சுரேசு, இசனி | } |

## விருதுகளும் கௌரவங்களும்
- இயக்கத்திற்கான 39 ஆவது கேரள திரைப்பட விமர்சகர்கள் சங்க விருது
- 66ஆவது தேசிய திரைப்பட விருதுகள் நடுவர் குழு உறுப்பினர்
# சிதல்சஸ்தி


**சிதல் சஸ்தி** (*Sitalsasthi*) என்றும் அழைக்கப்படும் **சீதாலசஸ்தி** சிவன் மற்றும் பார்வதியின் திருமணமாக கொண்டாடப்படுகிறது. இது உத்கல் பிராமணர்கள் (பொதுவாக ஒடியா பிராமணர்கள் அழைக்கப்படுபவர்கள் ) மற்றும் ஆரண்யக பிராமணர்கள் (பொதுவாக ஜாதுவா பிராமணர்கள் என்று அழைக்கப்படுபவர்கள்) ஆகியோரின் முக்கிய பண்டிகையாகும். 400 ஆண்டுகளுக்கு முன்பு சம்பல்பூர் மன்னர் புரி மாவட்டத்தின் பிராமண சாசன கிராமங்களில் இருந்து உத்கல் வைதிக பிராமணர்களை அழைத்து வந்த பின்னர் சம்பல்பூரில் இது தொடங்கப்பட்டது. நந்தபாதாவின் வட்டாரங்கள் இந்த பிராமணர்களில் மிகப் பழமையானவை. முதலில் சிதல்சஸ்தி உத்சவத்தை ஆரம்பித்தார்கள். இந்த இந்து பண்டிகை ஒரு திருவிழா வடிவில் உள்ளது. இங்கு பல்வேறு தரப்பு மக்களும் கலைஞர்களும் பங்கேற்கின்றனர். மேலும் இது மிகவும் அழகாகவும், வாழ்க்கையின் உண்மையான நிறங்களை வெளிப்படுத்தவும் செய்கிறது. ஒவ்வொரு ஆண்டும் இது கோடை காலத்தின் இறுதியில் ( ஆனி மாதத்தின் பிரகாசமான பதினைந்து நாட்களில் ஆறாவது நாள்) கொண்டாடப்படுகிறது. சூரியனின் வெப்பத்திலிருந்து விடுபட மழைக் கடவுள்களை அழைப்பதே இதன் நோக்கமாகும். திருவிழாக் காலத்தில், சம்பல்பூர் அருகிலுள்ள மாநிலங்கள் மற்றும் வெளிநாடுகளில் இருந்தும் சுற்றுலாப் பயணிகளை ஈர்க்கிறது.  

## புராணக் கதை
சிவமகாபுராணத்தில் சித்தரிக்கப்பட்டுள்ளபடி கௌரி மற்றும் சங்கரரின் திருமணத்தை கொண்டாடும் விதமாக சிதல்சஸ்தி அனுசரிக்கப்படுகிறது. உலகம் முழுவதும் ( மேலோகம், புவி மற்றும் பாதாள லோகம்) பயங்கரத்தையும் பேரழிவையும் ஏற்படுத்தியபோது, அனைத்து தேவதைகளும் ஒரு தீர்வைக் கண்டுபிடிக்க விஷ்ணுவை அணுகினர். சிவனுக்குப் பிறக்கும் மகனால் மட்டுமே தாரகாசுரனை கொல்ல முடியும் என்று பிரம்மா வரம் அளித்துள்ளார். தாரகாசுரன் தன் முதல் மனைவியான சதியின் ( தாட்சாயிணி ) மரணத்திற்குப் பிறகு, சிவபெருமானை விட்டுப் பிரிந்து, உலகத்தை விட்டு வெளியேறி, வனாந்தரத்தில் சுற்றித் திரிந்து, துறவற வாழ்க்கை வாழ்ந்தான். அவனுக்கு தன்னை கொல்ல ஒரு குழந்தை பிறக்க மாட்டான் என்பது நன்றாகவே தெரியும். மேலும் சிவன் ஆழ்ந்த தியானத்தில் இருந்தார். விஷ்ணுவின் ஆலோசனையின் பேரில் அனைத்து தேவதைகளும் சக்தியை அணுகி பார்வதியாக பிறக்குமாறு வேண்டி நின்றனர். அனைத்து தேவதைகளின் வேண்டுகோளின் பேரில், சக்தி தன்னை சதியாக (பார்வதி) இமய மன்னனின் மகளாகப் பிறந்து வளர்ந்தாள். நாரதர் பார்வதியிடம் சிவனைப் பற்றிய பல கதைகளைச் சொல்லி சிவனைத் திருமணம் செய்து கொள்ளும்படி வற்புறுத்தினார். தனது வில்லை எடுத்து சிவன் மீது காதல் அம்பு எறிந்தார். சிவன் விழித்தெழுந்து தனது மூன்றாவது கண்ணைத் திறந்து காமதேனை எரித்தார்; அன்றிலிருந்து காமதேவன் அனங்க வடிவத்தை எடுத்தார். ஆனால் இதன் பலனாக பார்வதியின் தியானம் நிறைவேறியது. ஊர்வலத்தை வரவேற்கிறது (நமது திருமணங்களில் செய்வது போல). சிலைகள் அழகாக அலங்கரிக்கப்பட்ட பல்லக்கில் வைக்கப்பட்டு, பார்வதியின் தந்தை மற்றும் தாய் மற்றும் பிற உறவினர்கள் 'கன்யாதானம்' ) திரும்புகிறது. நாட்டுப்புற நடனம், நாட்டுப்புற இசை, பிற நடனங்களின் வெவ்வேறு வடிவங்கள் மற்றும் இசை & வெவ்வேறு அணிவகுப்புகள் இந்த திருவிழாவின் முக்கிய ஈர்ப்பாகும்.  

முன்னதாக திருவிழா சம்பல்பூர் நகரின் அதாவது நந்தபாதா மற்றும் நந்தபாதா என்ற இரண்டு இடங்களில் ஏற்பாடு செய்யப்பட்டது. பின்னர் 1972 இல் முடிபாதா வட்டாரத்தில் வசிப்பவர்கள் மற்றொரு திருவிழாவை ஏற்பாடு செய்தனர். ஒரு கூட்டு ஒருங்கிணைப்புக் குழு இப்போது திருவிழாவிற்கான முழுமையான ஏற்பாட்டைக் கவனிக்கிறது.
# நியோவாஸ்குலர் கிளக்கோமா

**நியோவாஸ்குலர் கிளக்கோமா**, (*Neovascular glaucoma*) என்பது இரண்டாம் வகை கண் அழுத்த நோய்களில் ஒன்றாகும். கண்ணின் கோணம் "புதிய இரத்த நாளங்களால்" மூடப்பட்டிருக்கும். எனவே "நியோவாஸ்குலர்" என்று பெயர். "கோணம்" என்பது உங்கள் கண்ணின் வண்ணப் பகுதியை உருவாக்கும் கருவிழிக்கும், கண்ணின் முன் பகுதியான கருவிழிப்படலத்திற்கும் இடையே உள்ள கோணமாகும். விழித்திரைக்குச் செல்லும் இரத்த ஓட்டம் குறைவாக உள்ள நபர்கள், இந்நோயால் பாதிக்கப்படும் அபாயம் உள்ளது. விழியின் கோணத்தில் புதிய அசாதாரணமான இரத்த நாளங்கள் உருவாகத் தொடங்கி, அதன் வடிகால் அடைபடும் போது நியோவாஸ்குலர் கிளக்கோமா ஏற்படுகிறது. இந்நிலையில் உள்ள நோயாளிகள் தங்கள் பார்வையை இழக்கும் அபாயம் உள்ளது.  

சில நேரங்களில் குறிப்பாக கண்புரை அறுவைச் சிகிச்சை முடிந்த பிறகு இந்த நோய் தோன்ற வாய்ப்புள்ளது. கண்ணில் கட்டி இருந்தாலும் கண்ணீர் அழுத்தம் அதிகரிக்கும். நோயின் ஆரம்ப கட்டத்திலேயே மருத்துவரின் பரிந்துரையின் பேரில் லேசர் சிகிச்சை எடுத்துக் கொண்டால் கண்ணின் உள் விழி அழுத்தம் அதிகரிக்காமல் கட்டுப்படுத்தலாம்.  

## தடுப்பு முறைகள்
விழித்திரை நரம்பு அடைப்பு மற்றும் நீரிழிவு விழித்திரை நோய்கள் நியோவாஸ்குலர் கிளகோமாவின் பொதுவான அடிப்படைக் காரணங்கள் ஆகும். இந்த விழித்திரை நோய்களுக்கான ஆபத்து காரணிகளில் வயது, உயர் இரத்த அழுத்தம், நீரிழிவு மற்றும் இதய நோய் ஆகியவை அடங்கும். உண்மையில் சில வகையான நரம்பு அடைப்புகளுக்கு, உயர் கண் அழுத்த நோய்க்கு காரணி ஆகும். எனவே இரத்த அழுத்தம் மற்றும் நீரிழிவு நோயைக் கட்டுப்படுத்துவது மிகவும் முக்கியமானது. 65 வயது மற்றும் அதற்கு மேற்பட்ட அனைத்து நபர்களுக்கும், ஒவ்வொரு 1 முதல் 2 வருடங்களுக்கும் ஒரு விரிவான கண் பரிசோதனை செய்து கொள்ள வேண்டும்.  

வடிகால் கோணத்தில் வளரும் புதிய இரத்த நாளங்கள் வடு மற்றும் குறுகலை ஏற்படுத்தலாம். இது இறுதியில் கோணத்தை முழுமையாக மூடுவதற்கு வழிவகுக்கும். இந்த செயல்முறையானது கண்ணில் உள்ள திரவம் வடிகால் அமைப்பை அணுக முடியாததால் கண் அழுத்தத்தை அதிகரிக்கிறது. நியோவாஸ்குலர் கிளௌகோமாவின் நிகழ்வுகளில், கண் அடிக்கடி சிவப்பு மற்றும் வலியுடன் இருக்கும். மேலும் பார்வைத் திறன் குறையும்.  

## அறிகுறிகள்
நியோவாஸ்குலர் கிளகோமாவின் அறிகுறிகளில் கண் வலி, கண் சிவத்தல் மற்றும் பார்வைக் குறைபாடு ஆகியவை அடங்கும். இருப்பினும் நோயின் ஆரம்ப கட்டங்களில் எந்த அறிகுறிகளும் இல்லாமல் இருக்கலாம்.  

## சிகிச்சை முறைகள்
நியோவாஸ்குலர் கிளௌகோமாவின் சிகிச்சைக்கு மருந்துகள், லேசர் சிகிச்சை மற்றும் கண் அறுவை சிகிச்சைகள் மூலம் கண் அழுத்தத்தைக் குறைக்கலாம். இஸ்கிமிக் விழித்திரைக்கான சிகிச்சையில் விழித்திரை லேசர் (பான்-ரெட்டினல் ஃபோட்டோகோகுலேஷன்) பயன்படுத்தப்படுகிறது. இது விழித்திரையின் அசாதாரன இரத்த நரம்பு நாளத்தில் திரவ உற்பத்தியை (VEGF) குறைக்கிறது. உற்பத்தியைக் குறைக்கிறது மற்றும் அதற்கான எதிர்ப்பு மருந்துகளை கண்ணுக்குள் செலுத்தப்படுகிறது. இதனால் அசாதாரண இரத்த நாளங்கள் பின்வாங்கவும் அல்லது மறைந்துவிடும்.
# வட பூர்ணிமா

**வட பூர்ணிமா** ( *Vat Purnima*) **வட சாவித்திரி** விரதம் என்றும் அழைக்கப்படும் இது நேபாளம், வட இந்தியா மற்றும் மேற்கு இந்திய மாநிலங்களான மகாராட்டிரம், கோவா, உத்தராகண்டம், குசராத்து ஆகியவற்றில் திருமணமான இந்து சமயப் பெண்களால் அனுசரிக்கப்படும் ஒரு கொண்டாட்டமாகும். இந்து நாட்காட்டியின் ( கிரெகொரியின் நாட்காட்டியில் மே-ஜூன் மாதத்தில் வரும்) ஆனி மாதத்தின் மூன்று நாட்களில் இந்த பூர்ணிமாவில் (பௌர்ணமி) ஒரு திருமணமான பெண், ஒரு ஆலமரத்தில் ஒரு நூலைக் கட்டி தன் கணவனுக்குத் தன் காதலைக் குறிக்கிறாள். இந்த கொண்டாட்டம். மகாபாரதத்தில் விவரிக்கப்பட்டுள்ள சாவித்திரி மற்றும் சத்யவானின் புராணத்தை அடிப்படையாகக் கொண்டது  

## புராணக்கதை

14 வது இடமான கந்த புராணத்தில் வத் பூர்ணிமா விரத முறை.]]  
மத்திர நாட்டு மன்னன் அசுவபதிக்கு சூரியபகவானின் அருளால் கிடைத்த மகள் என்பதால் சாவித்திரி எனப்பெயரிடப்பட்டாள். நாட்டை எதிரிகளிடம் இழந்த சால்வ நாட்டு மன்னர் துயுமத்சேனன் தன் மனைவியுடன் காடுறை வாழ்வு மேற்கொண்டிருந்தார். அவரின் மகன் சத்தியவானும் தாய்-தந்தையர்களுக்கு துணையாக இருந்தார்.  

சாவித்திரி, தான் மணமுடிக்க திறமை வாய்ந்த இளவரசனைக் கண்டறிய நாடு முழுவதும் சுற்றி இறுதியில், சத்தியவான் தங்கியிருந்த காட்டிற்கு வந்த சாவித்திரி, சத்தியவானைக் கண்டதும் தன் இதயத்தை சத்தியவானிடம் பறிகொடுத்தாள். தனது திருமணம் சத்தியவானுடன் நடக்க வேண்டும் என தந்தையிடம் கூற, அப்போது அங்கு வந்த நாரதர், 'இன்றிலிருந்து பன்னிரண்டு மாதங்களில் சத்தியவான் இறக்கப் போகிறான்' என்று கூறியும், சாவித்திரி சத்தியவானைத் தவிர வேறு எவரையும் மணக்க மாட்டேன் என உறுதிபடக் கூறினாள்.  

சாவித்திரியின் மன உறுதியைக் கண்டு, அரசன் அசுவபதியும் திருமணத்திற்குச் சம்மதித்தான். சாவித்திரிக்கும் சத்தியவானுக்கும் திருமணம் நடந்தது. சாவித்திரி தன் அரண்மனையைவிட்டுக் கணவன் சத்தியவானுடன் காட்டிற்குச் சென்று வாழ்ந்தாள்.  

சத்தியவான் என்றைக்கு இறப்பான் என்று சாவித்திரிக்குத் தெரிந்த போதிலும், அந்த இரகசியத்தை சாவித்திரி அவனிடம் சொல்லவில்லை.  

சத்தியவான் இறப்பதற்கு இன்னும் மூன்று நாட்களே இருந்தன. அந்த மூன்று நாட்களும் உணவும் உறக்கமும் இன்றி கடும் விரதம் மேற்கொண்டாள் சாவித்திரி. இறுதிநாள் இரவு. இரவெல்லாம் உறங்காமல் கண்ணீர் மல்க கணவனின் நீண்ட வாழ்விற்காக பிரார்த்தனைகள் செய்தாள். அடுத்த நாள் விறகு வெட்டச் செல்லும் கணவன் சத்தியவானுடன் சென்றாள் சாவித்திரி.  

காட்டிற்குச் சென்ற சிறிது நேரத்திற்கெல்லாம் சத்தியவான், சாவித்திரியின் மடிமீது தலை வைத்து உயிர் துறந்தான்.  

அப்போது சத்தியவானின் உயிரை அழைத்துச் செல்ல வந்த எமதூதர்களால் சாவித்திரி அமர்ந்திருந்த இடத்தை நெருங்கமுடியவில்லை. எனவே எமனே நேரில் வந்து சாவித்திரியைப் பார்த்து, சத்தியவானின் உயிர் பிரிந்த உடலை விட்டுவிடு; மரணம் மனிதனின் விதி என்றதும் சாவித்திரி, சத்தியவான் உடலை விட்டு விலகி நின்றாள்.. திருவிழா மூன்று நாட்கள் பொதுவாக ஆனி மாதத்தில் (மே-ஜூன்) 13, 14 மற்றும் 15 வது நாட்களில் அனுசரிக்கப்படுகிறது. பெண்கள் விரதத்தைக் கடைப்பிடித்து, ஆலமரத்தில் நூல்களைக் கட்டி, தங்கள் கணவர்களின் நல்வாழ்வுக்காக பிரார்த்தனை செய்கிறார்கள்.
# பாபா பாலக் நாத்


**பாபா பாலக் நாத்** (*Baba Balak Nath*) இந்து தெய்வம் ஆகும். இவர் வட-இந்திய மாநிலமான இமாச்சல பிரதேசம் மற்றும் பஞ்சாபில் மிகுந்த மரியாதையுடன் வணங்கப்படுகிறார். இவரது முக்கிய வழிபாட்டுத் தலம் *தியோத்சித்* என்று அழைக்கப்படுகிறது. இந்த கோயில் சக்மோக் கிராமத்தின் மலையின் உயரமான சிகரத்தில் அமைந்துள்ளது.  

## கலாச்சாரத்தில்
பாபா பாலக் நாத் தெய்வத்தைப் பற்றிய இந்தியத் திரைப்படங்கள் பின்வருமாறு: *அவதாரத்தின் ஷிவ் பகத் பாபா பாலக் நாத்* (1972), சதீஷ் பக்ரியின் *ஜெய் பாபா பாலக் நாத்* (1981).
# குளியல் யாத்திரை



**குளியல் யாத்திரை** ( *Snana Yatra* ) , **ஸ்நான ஜாத்ரா** ( சமசுகிருதத்தில் தெய்வம் நீராடும் திருவிழா என்று பொருள்படும்) என்றும் உச்சரிக்கப்படும் இது ஜெகன்னாதரின் மங்களகரமான பிறந்தநாள். இது இந்து மாதமான ஆனி மாதத்தில் வரும் முழுநிலவு நாளில் கொண்டாடப்படும் தெய்வங்களின் நீராட்டுத் திருவிழாவாகும்.  

இது இந்துக்களுக்கு முக்கியமான பண்டிகை. இந்து நாட்காட்டியின்படி, ஜெகன்னாதர், பாலபத்ரர், சுபத்ரா, சுதர்சனர் மற்றும் மதன்மோகனா ஆகிய தெய்வங்கள் புரி ஜகன்னாதர் கோயிலிலிருந்து வெளியே கொண்டு வரப்பட்டு, படித்துறைக்கு ஊர்வலமாக எடுத்துச் செல்லப்படும். அங்கு இத்தெய்வங்களின் சிலை சம்பிரதாயமாக குளிக்க வைத்து, பக்தர்களுக்காக அலங்கரிக்கப்படுகின்றனர்.  

## மத முக்கியத்துவம்
இந்நாளில் ஜெகன்னாதரை தரிசனம் செய்தால், பாவங்கள் நீங்கும் என்பது பக்தர்களிடையே நம்பிக்கை. விழாவில் லட்சக்கணக்கான பக்தர்கள் கோவிலுக்கு வந்து செல்கின்றனர். முதன்முதலில் தெய்வங்களின் சிலைகள் நிறுவப்பட்டபோது இந்த விழாவை மன்னர் இந்திரத்யும்னன் முதல் முறையாக ஏற்பாடு செய்ததாக கந்த புராணம் குறிப்பிடுகிறது.  

## நடத்தப்படும் விழாக்கள்
முன்னதாக, தெய்வங்களின் சிலைகள் கர்ப்பகிரகத்திலிருந்து குளியல் மேடைக்கு ஒரு பெரிய ஊர்வலமாக கொண்டு வரப்படுகின்றன. தெய்வங்களை தரிசிக்க பக்தர்கள் வருகின்றனர்.  

இந்த நாளில், கோயிலின் வடக்கு கிணற்றில் இருந்து மத மந்திரங்களுக்கு துணையாக எடுக்கப்படும் சடங்கு முறையில் சுத்திகரிக்கப்பட்ட நீரில் 108 பானைகளால் நிரப்பட்ட புனித நீரால் தெய்வங்கள் நீராட்டப்படுகின்றன. மாலையில், நீராடும் சடங்கின் முடிவில், ஜெகநாதரும் பாலபத்ரனும் பிள்ளையாரைக் குறிக்கும் யானை போன்றத் தலைக்கவசம் அணிந்து வருவர். கடவுளின் இந்த வடிவம் 'கஜவேஷம்' என்று அழைக்கப்படுகிறது.  

பிறகு, கடவுள்கள் நோய்வாய்ப்படுவார்கள் என்று பாரம்பரியமாக நம்பப்படுகிறது. மேலும், நோய்வாய்ப்பட்ட அவர்கள் வைத்யத்தின் பராமரிப்பில் தனிமையில் ஓய்வெடுக்க ஒரு அறையில் வைக்கப்படுகிறார்கள். **அனாசாரம்** என்று அழைக்கப்படும் இக்காலத்தில் கடவுள்களை பக்தர்களால் தரிசிக்க முடியாது. இந்த நேரத்தில் மூன்று பட சித்ர ஓவியங்கள் பக்தர்களுக்குக் காட்டப்படுகின்றன. அதற்குப் பதிலாக ராஜ வைத்யத்தின் ஆயுர்வேத மருந்து மூலம் கடவுள்கள் பதினைந்து நாட்களில் குணமடைந்து தங்கள் பக்தர்களுக்கு தரிசனம் வழங்கத் தொடங்குகிறார்கள் என்று நம்புகின்றனர்.  

அனாசார காலத்தில், ஜெகன்னாதர் அலர்நாதராக காட்சியளிக்கிறார் என்ற நம்பிக்கையில் பக்தர்கள் பிரம்மகிரியில் உள்ள அலர்நாத மந்திரத்திற்கு செல்கின்றனர்
# காசுமீர் இலக்கிய திருவிழா

**காசுமீர் இலக்கிய விழா** (*Kashmir Literature Festival*) என்பது சம்மு மற்றும் காசுமீரின் எழுத்தாளர்களின் திருவிழா ஆகும். இத்திருவிழாவின் மூலம் இலக்கிய உரையாடல்கள், விவாதங்கள் மற்றும் வாசிப்புகள் மூலம் கவிதை மற்றும் கலாச்சார பாரம்பரியம் போன்ற இலக்கியங்களை மேம்படுத்துவதில் கவனம் செலுத்தப்படுகிறது. சம்மு காசுமீர் வரலாற்றில் 2011 செப்டம்பரில் சிறீநகரில் உள்ள தில்லி பொதுப் பள்ளியில் இதனை முதன்முதலில் நடத்தத் திட்டமிடப்பட்டது. ஆனால் சில எழுத்தாளர்கள் ஏற்பாட்டாளர்களுக்கு எதிராக எதிர்ப்பு தெரிவித்ததை அடுத்து அது ரத்து செய்யப்பட்டது.  

## நிகழ்வுகள்
முதல் நிகழ்வு *ஹாருத்* (இலையுதிர் காலம்) என்றும், இரண்டாவது நிகழ்வு *சவுந்த்* (வசந்தம்) என்றும் பெயரிடப்பட்டது. இந்நிகழ்ச்சியினை பிப்ரவரி 2015-ல் தூர்தர்ஷன் மற்றும் *ரேடியோ காஷ்மீர்* இணைந்து நடத்தத் திட்டமிடப்பட்டது. சம்மு காசுமீர் அரசு தன்னார்வ தொண்டு நிறுவனங்களுடன் இணைந்து இரண்டாவது நிகழ்வை நடத்தியது. இது கலை, இலக்கியம், ஊடகம் மற்றும் காஷ்மீரி திரைப்படத்துறை போன்றவற்றில் கவனம் செலுத்தியது.
# அம்பாஜி கண்காட்சி



**அம்பாஜி கண்காட்சி** (*Ambaji Fair*) என்பது குசராத்தின் பனாஸ்காண்டா மாவட்டத்தில் உள்ள டான்டா வட்டத்தில் உள்ள அம்பாஜியில் நடைபெறுகிறது. அம்பாஜி, பாலன்பூரிலிருந்து 50 கி.மீ. தொலைவில் அமைந்துள்ளது. இங்கு ஒவ்வொரு பூனம் திருவிழாவைப் போன்ற சூழலை உருவாக்குகிறது. இங்கு நடைபெறும் மிகப்பெரிய கண்காட்சியாக கார்த்திகை, சித்திரை, பதர்வோ மற்றும் ஆவணி (*அஷ்வினா*) மாதங்களின் பூர்ணிமா அன்று இங்குப் பெரிய திருவிழாக்கள் நடத்தப்படுகின்றன. இதில் 'பதர்வி பூர்ணிமா ' திருவிழா மிக முக்கியமான மற்றும் பெரிய திருவிழாவாகும்.  

## நேரம்
பதர்வி பூனத்தின் இந்த விழா துவாதசி (த்ரயோதசி), ததுர்தசி (சௌதாஸ்) மற்றும் *பூனம்* (பூர்ணிமா) ஆகிய மூன்று நாட்கள் தொடர்ந்து நடைபெறுகிறது. இந்நாட்களில் இலட்சக்கணக்கான மக்கள் அம்மனை தரிசனம் செய்ய இங்குக் குவிகின்றனர். இந்த நேரத்தில் ஏராளமானோர் இங்குப் பாதயாத்திரையாக வருகின்றனர்  
*போஷி பூனம்* (*பௌஷ் பூர்ணிமா*), இது மாதாஜி அவதரித்த நாளாக நம்பப்படுகிறது. அனுமன் ஜெயந்தி (*சைத்ரா பூனம்*) மற்றும் சரத் பூர்ணிமா நாட்களில் கூட, மக்கள் சடங்குகள் மற்றும் வழிபாடு மற்றும் வேள்வி செய்து வழிபடுகின்றனர். இக்காலங்களில் கண்காட்சிகள் நடத்தப்படுகின்றன. பூர்ணிமா தினத்தன்று பல்வேறு சங்கத்தினர் மாதாவுக்கு அஞ்சலி செலுத்த வருகின்றனர். பாவாய் மற்றும் கர்பா நடனம் ஆகியவை *சாச்சார் சௌக்கில்* இவர்களால் அற்புதமாக ஏற்பாடு செய்யப்படுகின்றன.  

கோயில் வளாகத்தில், மாதாவின் பக்தர்கள் மேள தாளத்துடன் கர்பா நடனம் ஆடுகின்றனர். . அம்பாஜியின் இந்த மகா மேளாவில் (பெரிய திருவிழா) மாதாஜியைக் காண 3 லட்சத்திற்கும் மேற்பட்ட பக்தர்கள் வருகிறார்கள். இந்த புனித நாட்களில் அம்பாஜிக்கு செல்லும் அனைத்து சாலைகளும் பக்தர்களால் நிரம்பி வழிகின்றன.  

இதையொட்டி கோயில் வளாகம் மற்றும் அம்பாஜி கிராமம் முழுவதும் அலங்கரிக்கப்பட்டுள்ளது. மாதாஜியின் பிரமாண்ட ஊர்வலமும் நடைபெறுகிறது. இதனால் ஒவ்வொரு ஞாயிற்றுக்கிழமையும் அம்பாஜியில் கண்காட்சி போன்ற சூழல் உருவாக்கப்படுகிறது.  

## வசதிகள்
பதர்வி பூனம் தினத்தன்று, கோயிலுக்கும், திருவிழாவிற்கும் வரும் பக்தர்களின் கூட்டம் அதிகமாக இருக்கும். இதனால் வழி நெடுகிலும், பிரசாதி, பிரசாதம் (சுண்டடி), தேங்காய் (ஸ்ரீபால்), மலர் (கங்கு), மாலை போன்றவற்றை விற்கும் கடைகள் அதிக அளவில் காணப்படும். மாதாவுக்கு காணிக்கைச் செலுத்தப் புடவை கடைகளிலும் கூட்டம் அதிகமாகக் காணப்படும். உணவுக்கடைகளும் தற்காலிகமாக அமைக்கப்படுகின்றன. இப்பகுதியைச் சேர்ந்த பழங்குடியினப் பெண்கள் பச்சை குத்திக்கொண்டு மற்றும் வளையல்களை வாங்கி மகிழ்வர். பல்வேறு பொம்மை கடைகளும் அமைக்கப்படுகின்றன.  

பல்வேறு அமைப்புகள் மற்றும் சேவை மையங்கள் மூலம் பக்தர்களுக்கு ஓய்விட வசதி, தேநீர், சிற்றுண்டி மற்றும் உணவு வழங்கப்படுகிறது. *ஸ்ரீ அம்பாஜி தேவஸ்தான* அறக்கட்டளை மற்றும் *பனஸ்கந்தா* மாவட்ட நிர்வாகம் மூலம் மக்களுக்குத் தேவையான வசதிகள் திருவிழா நடைபெறும் நாட்களிலும் மற்ற நேரங்களிலும் வழங்கப்படுகின்றன. மக்களின் ஆரோக்கியத்திற்காக மருத்துவ வசதிகளும் இங்கு உள்ளன.
# பூனைப்பாம்பு


**பூனைப் பாம்பு** (*Boiga trigonata*) என்பது தெற்கு ஆசியாவில் காணப்படும் ஒரு பாம்பு ஆகும். இது நஞ்சுள்ளது என்றாலும் இதன் நஞ்சு மனிதரைக் கொல்லுமளவுக்கு வீரியமானதாக இல்லை.  

## விளக்கம்

*பூனைப்பாம்பின்* மேற்தாடையின் கடைவாயில் நச்சுப்பல்லைப் பெற்றிருக்கிறது. இந்த பாம்பின் கண்கள் பெரியதாக துருத்தியபடி இருக்கும். அதில் உள்ள பாவை செங்குத்தாக இருக்கும். இதன் உடல் பழுப்பு நிறத்தில் இருக்கும். கழுத்தில் இருந்து மேலிருந்து கீழே குதப்பகுதி வரை வெள்ளை நிற வரிகள் காணப்படும். இந்த பாம்பின் முக்கிய அடையாளமாக முக்கோண வடிவ தலையும் அதில் Y வடிவ தலைகீழான அடையாளமும் ஆகும். இது அச்சுறுத்தப்பட்டால் முன் உடலை S வடிவில் மடக்கியபடி எதிர்ப்பைக் காட்டும். மேலும் தன் மெல்லிய வாலை மேல் நோக்கி தூக்கி ஆட்டி எதிரியை திசை திருப்பி எச்சரிக்கும்.  

இந்த பாம்பின் மொத்த நீளம் சுமார் 3 அடி (91&nbsp;செமீ) ஆகும். இதில் வாலின் நீளம் 7-அங்குளம் (18&nbsp;செ.மீ.) இருக்கும்.  

## புவியியல் எல்லை
இது இலங்கை, இந்தியா, பாக்கித்தான், நேபாளம், வங்காளதேசம், ஆப்கானித்தான் (லெவிடன் 1959: 461), தெற்கு துருக்மெனிஸ்தான், தெற்கு உசுபெக்கிசுத்தான், தென்கிழக்கு தஜிகிஸ்தான், ஈரான் முழுவதும் பரவலாக உள்ளது.  

## ஒத்த தோற்றம்

*பூனைப்பாம்பு* நிறத்திலும் வடிவத்திலும் நச்சுத்தன்மை வாய்ந்த பாம்பான *சுருட்டைவிரியன்* பாம்பை ஒத்துள்ளது. மேலும், இந்தியாவில், இந்த இரண்டு இனங்களும் கிட்டத்தட்ட ஒரே மாதிரியான புவியியல் எல்லையில் வாழ்கின்றன.
# பிரித்தானிய வடக்கு போர்னியோ டாலர்


**பிரித்தானிய வடக்கு போர்னியோ டாலர்** (ஆங்கிலம்: *British North Borneo Dollar*; மலாய் மொழி: *Dolar Borneo Utara British*); என்பது 1882-ஆம் ஆண்டில் இருந்து 1953-ஆம் ஆண்டு வரை சரவாக்; சபா; (*British North Borneo*) மற்றும் புரூணை பிரித்தானிய காலனி நாடுகளில் பயன்படுத்தப்பட்ட பணத் தாள் (*Currency*) ஆகும்.  

ஒரு பிரித்தானிய வடக்கு போர்னியோ டாலர் என்பது 100 செண்டுகளைக் (*100 cents*) கொண்டது; அல்லது 2 சில்லிங் (*Shilling*); 4 பென்சுகளை (*Pence*) கொண்டது.  

## பொது

ஒரு பிரித்தானிய வடக்கு போர்னியோ டாலர் ஒரு நீரிணை டாலருக்கு இணையாக இருந்தது. இதன் வாரிசாக வந்ததுதான் மலாயா; சிங்கப்பூர் பிரதேசங்களில் பயன்படுத்தப்பட்ட மலாயா டாலர் (*Malayan Dollar*) ஆகும்.  

பிரித்தானிய வடக்கு போர்னியோ டாலர்; மலாயா டாலர் ஆகிய இரண்டு நாணயங்களும், 1953-இல் மலாயா பிரித்தானிய போர்னியோ டாலர் (*Malaya and British Borneo Dollar*) என்று மாற்றம் செய்யப்பட்டன. நாணயங்கள் (*Coins*) மற்றும் பணத் தாள்கள் (*Banknotes*) இரண்டும் பிரித்தானிய வடக்கு போர்னியோ நிறுவனத்தால் (*British North Borneo Company*) வெளியிடப்பட்டன.  

### சப்பானிய யென்

பிரித்தானிய போர்னியோவில் சப்பானிய ஆக்கிரமிப்பு காலத்தில் (1942-1945), காகிதப் பணம் (*Paper Money*) 1 செண்டு முதல் 1000 டாலர்கள் வரையிலான மதிப்புகளில் வெளியிடப்பட்டன. இந்த நாணயம் 1 டாலர் = 1 சப்பானிய யென் என நிர்ணயிக்கப்பட்டது.  

இரண்டாம் உலகப்போருக்கு பிறகு, சப்பானிய நாணயம் மதிப்பற்றதாக அறிவிக்கப்பட்டது.  

## வரலாறு

பிரித்தானிய வடக்கு போர்னியோ டாலர்கள், முதலில் "பிரித்தானிய வடக்கு போர்னியோ நிறுவனம்" என்ற பெயரில் வெளியிடப்பட்டன. ஏனெனில் பிரித்தானிய வடக்கு போர்னியோ நிறுவனத்திற்கு 1881-ஆம் ஆண்டு வழங்கப்பட்ட அரச சாசனத்தின் (*Royal Charter*) கீழ் நாணயம் தயாரிக்கும் உரிமை அதனிடம் இருந்தது.  

பின்னர் 1903-ஆம் ஆண்டு தொடங்கி, அவை "வடக்கு போர்னியோ மாநிலம்" (*State of North Borneo*) எனும் அடையாளத்தில் அச்சிடப்பட்டன. இவை கடைசியாக 1941-இல் அச்சிடப்பட்டன. பின்னர் அவை படிப்படியாக அகற்றப்பட்டு, மலாயா டாலர் நாணயங்களாக மாற்றப்பட்டன.
# பெடோமின் பூனைப்பாம்பு


**போயிகா பெட்டோமி** (*Boiga beddomei*), என்பது பொதுவாக **பெடோமின் பூனைப்பாம்பு** என்று அழைக்கப்படுகிறது. இது கொலுப்ரிடே குடும்பத்தில் உள்ள பின்புற-பற்கள் கொண்ட பாம்பு வகையாகும். இந்த சிற்றினம் இந்தியாவின் மகாராட்டிரா, குசராத்து மற்றும் கோவா மாநிலங்களில் மேற்குத் தொடர்ச்சி மலைகளில் காணப்படும் அகணிய உயிரி.  

## புவியியல் வரம்பு
பெடோமி பூனைப்பாம்பு இந்தியாவில், மகாராட்டிரா மாநிலத்தில் (பீமாசங்கர், முல்சி, கொய்னா, வசோட்டா) மேற்குத் தொடர்ச்சி மலைகளின் வடக்குப் பகுதிகளில் காணப்படுகிறது. இது குசராத்து, கோவா மற்றும் வடக்கு கருநாடகா மலைத்தொடர்களிலும் காணப்படுகிறது.  

## சொற்பிறப்பியல்
பிரித்தானியத் தரைப்படை அதிகாரி மற்றும் தாவரவியலாளர் ரிச்சர்ட் ஹென்றி பெடோம் (1830-1911) என்பவரின் பெயரால் *போயிகா பெட்டோமி* என இந்தப் பாம்பு பெயரிடப்பட்டது.  

## விளக்கம்
பெடோமி பூனைப்பாம்பு ஒரு மெலிந்த பாம்பு ஆகும். தன் தலை கழுத்திலிருந்து வேறுபட்டுக் காணப்படும். முதுகெலும்பு செதில்கள் வலுவாக விரிவடைந்து காணப்படும். முதுகுபுறம் சாம்பல் கலந்த பழுப்பு நிறத்தில் அடர் பழுப்பு முதுகெலும்பு குறுக்கு பட்டைகளுடன் இருக்கும். வயிற்றுப்பகுதியின் மேற்பரப்பு மஞ்சள்-நுரை நிறத்தில், கரும்புள்ளிகளுடன் காணப்படும்.  

### செதில்கள்
19 சாய்ந்த வரிசைகளில் முதுகு செதில்கள் நடுப்பகுதியில் அமைக்கப்பட்டிருக்கும். முதுகெலும்பு பகுதியில் இவை வலுவாக விரிவடைந்து அறுகோணமாகக் காணப்படும். வயிற்றுப்புறத்தில் 238-252 எண்ணிக்கையிலும் வாலின் பக்கப்பகுதியில் 113-127 என்ற எண்ணிக்கையிலும் காணப்படும்.  

## வாழ்விடம்
பெடோமி பூனைப்பாம்பின் விருப்பமான இயற்கை வாழ்விடம் உயரத்தில் உள்ள பசுமையான காடுகள் ஆகும். இது இரவாடுதல் வகையினைச் சார்ந்தது. மரங்களில் வாழக்கூடியது.  

## உணவு
பெடோமி பூனைப்பாம்பின் முக்கிய உணவாக ஓந்தி, தரைப்பல்லி, அரணை மற்றும் தவளை உள்ளது.  

## இனப்பெருக்கம்
பெடோமி பூனைப்பாம்பின் முட்டையிடுவதன் மூலம் இனப்பெருக்கம் செய்யக்கூடியது.
# வத்ரக் ஆறு


**வத்ரக் ஆறு** (*Vatrak River*) என்பது சபர்மதி ஆற்றின் துணை ஆறாகும். இது இந்தியாவின் குசராத்து மாநிலத்தில் 243 கிலோமீட்டர்கள் ஓடுகிறது. இராசத்தான் மாநிலம் துங்கர்பூர் மலைகளில் உருவாகி குசராத்தில் மேகராஜ் வட்டத்தில் மொய்தி கிராமத்திற்கு அருகில் நுழைகிறது. சுமார் 29 கி. மீ. வரை இராசத்தானில் ஓடி மொயடி கிராமத்திற்கு அருகில் உள்ள சபர்கந்தா மாவட்டத்தில் நுழைகிறது. பின்னர் மாவட்டத்தின் தென்மேற்கு திசையில் ஓடி, கேதாவுடன் மாவட்ட எல்லைக்கு அருகில் மசூம் ஆற்றில் இணைகிறது. உந்தடியா கிராமத்திற்கு அருகில், வத்ரக் ஆறு சன்சாரி ஆற்றினை சந்திக்கிறது. இந்த ஆறுகள் சங்கமிக்கும் இடத்தில் உட்காந்தேசுவர் மகாதேவன் கோயில் அமைந்துள்ளது.  

இந்த ஆறு கேடா அருகே சேதி மற்றும் மேசுவோவுடன் இணைகிறது. இறுதியாக தோல்காவிற்கு அருகிலுள்ள வௌதாவில் சபர்மதி ஆற்றில் வடிகிறது.
# இந்திய-பாக்கித்தான் சைகை மொழி


**இந்திய-பாகித்தான் சைகை மொழி** ஆங்கிலச் சுருக்கம் (IPSL) என்பது தெற்காசிய துணைக்கண்டத்தில் குறைந்தபட்சம் 15 மில்லியன் செவித்திறன் குறைபாடு உடையோரால் பயன்படுத்தப்படும் சைகை மொழியாகும். பல்வேறு சைகை மொழிகளைப் போலவே, இந்திய மக்கள்தொகை கணக்கெடுப்பில் சைகை மொழிகளைப் பட்டியல் இடாததாலும், பெரும்பாலான சைகை மொழி ஆய்வுகள் இந்தியாவின் வடபகுதி மற்றும் நகர்ப்புறங்களில் கவனம் செலுத்தி இருப்பதாலும், சைகை மொழி பேசுவோர் குறித்தான எண்ணிக்கையை உறுதியாகக் கணிப்பது கடினமாக கருதப்படுகிறது. 2021 ஆம் ஆண்டு நிலவரப்படி, இந்திய-பாகிஸ்தானிய சைகை மொழி, உலகில் அதிகமாக பயன்படுத்தப்படும் சைகை மொழியாக கருதப்படுகிறது, மேலும் எத்னொலோக் என்ற இணைய பதிப்பகத் தகவல் படி, உலகில் அதிகம் பேசப்படும் மொழியாக 151 வது இடத்தைப் இந்த சைகை மொழி பிடித்துள்ளது.  

சில மொழியியல் அறிஞர்கள் இந்தியா, பாக்கித்தான், வங்காளதேசம் மற்றும் நேபாளத்தில் உள்ள சைகை மொழி வகைகளை இந்திய-பாக்கித்தான் சைகை மொழியின் கிளை மொழிகளாகக் கருதுகின்றனர். மற்ற சில வகை சைகை மொழிகள் தனி மொழிகளாக அங்கீகரிக்கப்பட்டுள்ளன. ISO 639-3 படி தற்போது பின்வருமாறு சைகை மொழிகளை வேறுபடுத்துகிறது.  

- இந்திய சைகை மொழி (ins),
- பாக்கித்தான் சைகை மொழி (pks),
- மேற்கு வங்காள சைகை மொழ (கொல்கத்தா சைகை மொழி) (wbs), மற்றும்
- நேபாள சைகை மொழி (nsp).
# இந்திய வரலாற்று ஆராய்ச்சிக் குழு



**இந்திய வரலாற்று ஆராய்ச்சிக் குழு** (**Indian Council of Historical Research** (**ICHR**) என்பது இந்திய அரசின் நிர்வாக ஆணையின் மூலம் 27 மார்ச் 1972 அன்று நிறுவப்பட்ட அமைப்பாகும். இவ்வமைப்பு இந்திய அரசின் கல்வி அமைச்சகத்தின் கீழ் இயங்குகிறது. இந்த அமைப்பில் உள்ள வரலாற்றாசிரியர்கள் மற்றும் வரலாற்று அறிஞர்களுக்கு அரசு மானியங்கள் மூலம் நிதி உதவி அளிக்கிறது. மேலும் உயர்கல்வித் துறை மற்றும் மாநில அரசுகள் வழங்கும் மானியங்கள், தனியார் நன்கொடைகள் மற்றும் வெளியீடுகளின் விற்பனை மூலம் நிதியுதவி பெறுகிறது. இதன் கிளைகள் தில்லி, புனே, பெங்களூர் மற்றும் குவகாத்தி நகரங்களில் இயங்குகிறது.  
இதன் முதன் தலைவர் வரலாற்றாசிரியர் ராம் சரண் சர்மா ஆவார்.இந்த அமைப்பின் குறிப்பிடத்தக்க உறுப்பினர்கள் அல்லது செயல்பாட்டாளர்களில் வரலாற்றாசிரியர்களான *இர்பான் ஹபீப்*, *தபன் ராய்சவுத்ரி* மற்றும் *பருன் டி* ஆகியோர் அடங்குவர்.  

## இலக்குகள்
- வரலாற்றாசிரியர்களை ஒன்றிணைத்து அவர்களுக்கிடையே கருத்துப் பரிமாற்றத்திற்கு ஒரு மன்றத்தை நிறுவுதல்.
- வரலாற்றின் புறநிலை மற்றும் அறிவியல் எழுத்துக்கு ஒரு தேசிய நோக்கத்தை வழங்குதல் மற்றும் வரலாற்றின் பகுத்தறிவு விளக்கக்காட்சி மற்றும் விளக்கத்தை வழங்குதல்.
- இதுவரை போதிய கவனம் பெறாத பகுதிகளுக்கு சிறப்பு முக்கியத்துவம் கொடுத்து வரலாற்றில் ஆராய்ச்சியை மேம்படுத்துதல், துரிதப்படுத்துதல் மற்றும் ஒருங்கிணைத்தல்.
- பல்வேறு பகுதிகளில் ஆராய்ச்சி முயற்சியின் சீரான விநியோகத்தை ஊக்குவித்து ஒருங்கிணைத்தல்.
- சம்பந்தப்பட்ட அனைவரிடமிருந்தும் வரலாற்று ஆராய்ச்சிக்கான ஆதரவையும் அங்கீகாரத்தையும் பெறுதல் மற்றும் தேவையான பரப்புதல் மற்றும் முடிவுகளைப் பயன்படுத்துவதை உறுதி செய்தல்.

## அமைப்பு
இந்திய வரலாற்று ஆராய்ச்சிக் குழுவிற்கு ஒரு கெளரவ தலைவர் தலைமையில் உள்ளது. உறுப்பினர் செயலாளர் அதன் பொதுக்குழு மற்றும் சிறப்பு கூட்டங்களின் போது நிர்வாகக் குழுவின் செயலாளராகவும் மற்றும் தலைவராகவும் செயல்படுகிறார்.  

இந்திய வரலாற்று ஆராய்ச்சிக் குழுவின் உறுப்பினர்களின் பதவிக்காலம் மூன்று ஆண்டுகள் ஆகும். இக்குழுவின் தலைவரை, கல்வித் துறையால் கவுரவத் தகுதியில் பரிந்துரைக்கப்படுகிறார். இதன் அன்றாடச் செயல்பாடுகள் குழுவின் உறுப்பினர் செயலாளராகச் செயல்படும் இயக்குனரால் மேற்கொள்ளப்படுகிறது. 1991ம் ஆண்டில் உறுப்பினர் செயலாளர் என்ற தனிப்பதவி உருவாக்கப்பட்டது. இதன் முதல் உறுப்பினர் செயலாளர் பேராசிரியர் எம் ஜி எஸ் நாராயணன் ஆவார்.  
## குழுவின் அமைப்பு
இக்குழுவில் கீழ்கண்ட உறுப்பினர்களாக உள்ளனர்:  
- இந்திய அரசால் நியமிக்கப்படும் 19 வரலாற்றாளர்கள் தேர்வு செய்யப்படுவர். அவர்களில் ஒருவரை குழுவின் தலைவராக நியமிக்கப்படுவார்.
- பல்கலைக்கழக மானியக் குழுவின் ஒரு பிரதிநிதி. ஒருவர்
- இந்தியத் தொல்லியல் ஆய்வகத்தின் தலைமை இயக்குநர்.
- இந்திய தேசிய ஆவணக் காப்பகத்தின் தலைமை இயக்குநர்.
- இந்திய அரசின் கல்வித் துறை, பண்பாட்டுத் துறை மற்று நிதித்துறையிலிருந்து நான்கு உறுப்பினர்கள் நியமிக்கப்படுகின்றனர்.
- இந்திய கல்வி அமைச்சகத்திலிருந்து ஒருவரை மூன்றாண்டு காலத்திற்கு அயல் பணியில் உறுப்பினர் செயலாளராக நியமிக்கப்படுகிறார்.

## வெளியீடுகள்
இக்குழு இணையம் மற்று அச்சு ஊடகமாக இரண்டு இதழ்களை வெளியிடுகிறது. *Indian Historical Review* எனும் ஆங்கில இதழை அரையாண்டிற்கு ஒரு முறை வெளியிடுகிறது. இந்தி மொழியில் *இதிகாஸ்* எனும் இதழையும் வெளியிடுகிறது.
# அந்தராக்னி


**அந்தராக்னி** (*Antaragni*)(பொருள்:"நெருப்பு உன்னுள்") என்பது கான்பூரில் உள்ள இந்தியத் தொழில்நுட்பக் கழகத்தில் நடைபெறும் வருடாந்திர கலாச்சார விழாவாகும். இந்த விழா வழக்கமாக அக்டோபர் மாதத்தில் நடைபெறும். 1965ஆம் ஆண்டு முதல் நான்கு நடக்கும் விழாவாக இது நடைபெறுகிறது. இத்திருவிழாவின் போது இந்தியாவிலுள்ள 350 கல்லூரி மாணவர்கள் பங்கேற்கின்றன. அண்மைக்காலத்தில் பார்வையாளர்களையும் பல ஆண்டுகளாக ஊடக கவனத்தையும் ஈர்த்துள்ளது. இது தொழில்முறை நிகழ்ச்சிகள், போட்டிகள், இசை நிகழ்ச்சிகள், *டிஸ்கோ ஜாக்கி*, அழகு நயப்புக் காட்சி, இந்திய நாட்டுப்புற நடனங்கள் உள்ளிட்ட பல நிகழ்ச்சிகளைக் கொண்டுள்ளது.  

## வரலாறு

அந்தராக்னி 1965-ல் கல்லூரிகளுக்கிடையேயான கலாச்சார நிகழ்வாகத் தொடங்கியது. திருவிழா தொடங்கப்பட்ட 27 ஆண்டுகளுக்குப் பிறகு, 1993ஆம் ஆண்டில் *கல்பெசுட்* என்பதிலிருந்து அந்தராக்னி எனப் பெயர் மாற்றப்பட்டது.  திருவிழா முழுக்க முழுக்க இதொக கான்பூர் மாணவர்களால் ஏற்பாடு செய்யப்படுகிறது. அந்தராக்னி குழுவின் தலைவராக ஆசிரியர் ஒருவர் செயல்படுவார்.  350க்கும் மேற்பட்ட இந்தியக் கல்லூரிகள் இந்த நிகழ்வில் பங்கேற்றுள்ளன.  

### சிறப்பு நிகழ்ச்சிகள்

- 2006 – விசுவ மோகன் பட், அசுடாட் டெபூ.
- 2016 – மைக் கேண்டிசு, சார்டெக், பேய் உயிர்த்தெழுதல், மேட்பாய் மிங்க், அட்னான் சாமி.
- 2017 – டி.ஜெ. கேஎசுஎச்எம்ஆர், விசால்-சேகர், யூபோரியா, இசுகைகார்போர்
- 2018 – அமித் திரிவேதி, டிஜெ குயின்டினோ, தி லோக்கல் ட்ரயின், குத்ரி கோவன்
- 2019 – சங்கர் மகாதேவன், எஹ்சான் நூரானி, லாய் மென்டோன்சா
- 2020 - நகைச்சுவை நடிகர்கள் அபிஷேக் உப்மன்யு, ஆகாஷ் குப்தா, மற்றும் ஹர்ஷ் குஜ்ரால் ; *தி யெல்லோ டைரி* மற்றும் சோனு நிகம் இசையமைப்பாளர்கள்
- 2021 – ரித்விசு, சுனிதி செளஹான்

## குறிப்பிடத்தக்க நிகழ்வுகள்

- இந்தியா ஊக்கமூட்டுகிறது- அரசியல்வாதிகள், தலைவர்கள் மற்றும் ஊடகப் பிரமுகர்களை உள்ளடக்கிய அரசியல் மன்றம். இளைஞர்களின் கலாச்சாரத்திற்கு முக்கியத்துவம் அளித்து சமூக தொடர்புடைய பிரச்சினைகள் விவாதிக்கப்பட்டன. கடந்த ஆண்டுகளில், மாணவர் சமூகத்தின் பங்கேற்பைக் கண்டது. இந்த நிகழ்வின் பேச்சாளர்களில் தெலுங்குத் திரைப்பட இயக்குநர் சேகர் கம்முலா, மத்திய இடைநிலை கல்வி நிறுவனத் தலைவர் வினீத் ஜோஷி மற்றும் நடிகை, பாடகி மற்றும் சமூக ஆர்வலர் வசுந்தரா தாஸ் ஆகியோர் கலந்துகொண்டு சிறப்பித்தனர்.
- கவி சம்மேளனம் - கவிதைப் போட்டி. இதில் ஓவியர், பேராசிரியர், கவிஞர் மற்றும் திரைப்பட பாடலாசிரியர் ரஹத் இந்தோரி மற்றும் கவிஞர் கிர்த்தி காலே உள்ளிட்டோர் கலந்துகொண்டுள்ளனர்.
- திரைப்பட தயாரிப்பு போட்டிகள் - நடுவர்களாக அப்பாஸ் டைரேவாலா மற்றும் லவ் ரஞ்சன் ஆகியோர் இடம்பெற்றுள்ளனர்.
- இந்தி இலக்கிய நிகழ்வுகள் - நடுவர்களில் இந்தி எழுத்தாளர்கள் நசிரா ஷர்மா, லீலாதர் ஜகுடி மற்றும் ரவீந்திர பிரபாத் ஆகியோர் அடங்குவர்.
# இரஞ்சித்ராம் மேத்தா



**இரஞ்சித்ராம் வவாபாய் மேத்தா** (*Ranjitram Mehta*)(25 அக்டோபர் 1881 - 4 சூன் 1917) பிரித்தானிய இந்தியாவைச் சேர்ந்த குசராத்தி மொழி எழுத்தாளர் ஆவார்.  

## சுயசரிதை
மேத்தா 25 அக்டோபர் 1881 அன்று சூரத்தில் வவாபாய்க்கு மகனாகப் பிறந்தார். இவர் தனது பள்ளிப் படிப்பை அகமதாபாத்தில் முடித்தார். இங்கு இவரது தந்தை அகமதாபாத் நகராட்சிக் குழுவின் தலைமைப் பொறியாளராக பணியாற்றினார். 1903ஆம் ஆண்டு குசராத்து கல்லூரியில் இளங்கலை பட்டப்படிப்பை முடித்த பின்னர், எட்டு மாதங்கள் ஆராய்ச்சி ஊழியராகப் பணியாற்றினார். 1906 முதல் 1917 வரை, மேத்தா பேராசிரியரின் தனிப்பட்ட உதவியாளராகப் பணியாற்றினார். கஜ்ஜர் மற்றும் பிரபாசங்கர் பட்டானி, பாவ்நகர் மாநிலத்தின் திவான் ஆகியோர் நட்பு வட்டாரத்தில் பயணித்தார். மேத்தா 1905-ல் உம்ரேத்தில் உள்ள உயர்நிலைப் பள்ளியின் முதல்வராகப் பணியாற்றினார்.  

மேத்தா 1904-ல் குசராத்து சாகித்திய சபாவையும், 1905-ல் குசராத்து சாகித்ய பரிஷத்தையும் நிறுவினார். இவர் சூன் 4, 1917 அன்று ஜூகூ கடற்கரையில் கடலில் மூழ்கி இறந்தார். குஜராத்தி இலக்கியம் மற்றும் கலாச்சாரத்தின் மிக உயரிய விருது, ரஞ்சித்ரம் சுவர்ண சந்திரக், இவரது நினைவாக நிறுவப்பட்டு இவரது பெயரால் அழைக்கப்படுகிறது.  

மேத்தாவின் மகன் அசோக் மேத்தா (1911-1984) இந்திய விடுதலை ஆர்வலர் மற்றும் சமூக அரசியல்வாதி ஆவார்.  

## இலக்கியப் பணி
மேத்தா, கட்டுரை, நாவல், நாடகம் மற்றும் சிறுகதை போன்ற இலக்கியத்தின் பல்வேறு துறைகளில் பணியாற்றினார். இவரது எழுத்துக்களின் தொகுப்பான ரஞ்சித்க்ருதி சங்கரா 1921-ல் கே. எம். முன்சியால்<nowiki/>இவரது மரணத்திற்குப் பின் வெளியிடப்பட்டது. இவரது கட்டுரைகளின் தொகுப்பான *ரஞ்சித்ரம்னா நிபந்தோ* 1923-ல் மரணத்திற்குப் பின் வெளியிடப்பட்டது. குசராத்து சாகித்திய பரிஷத் இவரது பிறந்த நூற்றாண்டு விழாவில் 1982-ல் *ரஞ்சித்ரம் கத்யசஞ்சய் என்ற பெயரில் 1-2* என்ற பெயரில் இவரது படைப்புகளை முழுமையாக வெளியிட்டது. குசராத்தி சாகித்திய அகாதமி *ரஞ்சித்ரம் வவவ்பாய் அனே தெம்னு சாஹித்யாவை* வெளியிட்டுள்ளது. 1905ஆம் ஆண்டில், குசராத்தி சாகித்திய பரிசத்தில் சமர்ப்பிக்கப்பட்ட ஆய்வறிக்கையில் நாட்டுப்புறக் கதைகளுக்கு *லோக்கீத்* மற்றும் *லோகதா* ஆகிய குசராத்தி வார்த்தைகளை உருவாக்கினார்.  

## மேலும் பார்க்கவும்

- குஜராத்தி மொழி எழுத்தாளர்களின் பட்டியல்
# இந்திய நாட்டுப்புற கலை வாரியம்

**இந்திய நாட்டுப்புறக் கலை வாரியம்** (**பாரதீய லோக் கலா மண்டல்**)(*Bharatiya Lok Kala Mandal*) என்பது இந்தியாவின் இராசத்தான் மாநிலத்தின் உதயப்பூரில் உள்ள ஒரு கலாச்சார நிறுவனம் ஆகும். இது இராசத்தான், குஜராத் மற்றும் மத்தியப் பிரதேசத்தின் நாட்டுப்புற கலை, கலாச்சாரம், பாடல்கள் மற்றும் திருவிழாக்களைப் படிப்பதில் ஈடுபட்டுள்ளது. மேலும் நாட்டுப்புறக் கலைகள், நாட்டுப்புற நடனங்கள் மற்றும் நாட்டுப்புற இலக்கியங்களைப் பிரபலப்படுத்தவும் பரப்பவும் செய்கிறது. இது 1952ஆம் ஆண்டு பதம் ஸ்ரீ மறைந்த தேவி லால் சமரால் நிறுவப்பட்டது. இந்த நிறுவனத்தில் இராசத்தானின் கிராமப்புற ஆடைகள், ஆபரணங்கள், பொம்மைகள், முகமூடிகள், பொம்மைகள், நாட்டுப்புற இசைக்கருவிகள், நாட்டுப்புற தெய்வங்கள் மற்றும் ஓவியங்கள் போன்ற நாட்டுப்புற கட்டுரைகளின் சேகரிப்பு அருங்காட்சியகம் உள்ளது. பொம்மலாட்ட அரங்கமும் (கத்புத்லி) உள்ளது. இங்குப் பொம்மலாட்ட நிகழ்ச்சிகள் குறிப்பிட்ட கால இடைவெளியில் நடத்தப்படுகின்றன.  

## அருங்காட்சியகம்
இங்குள்ள அருங்காட்சியகத்தில் இராசத்தானின் நாட்டுப்புறக் கலைக்காக அர்ப்பணிக்கப்பட்ட அரங்கம் உள்ளது.  

; சுவர் சிற்பங்கள்  

; பிற பொருட்கள்
# மின்மினி இசைத்திருவிழா

**மின்மினி இசைத்திருவிழா** என்று அழைக்கப்படும் இசை விழாவானது, 2003ம்  
ஆண்டு முதல் நடைபெற்று வருகிறது. ஆண்டுதோறும் பிப்ரவரி மாதத்தில் பெங்களூரின் புறநகர்ப் பகுதியில் உள்ள தின்னேபால்யா என்ற இடத்தில் அமைந்துள்ள **மின்மினி பன்கலாச்சார மையம்** மூலம் நிகழ்த்தப்பட்டு வந்தது. ஆரம்பத்தில்  
**பூமி ஜாத்ரே** என்ற பெயரில் அழைக்கப்பட்ட இந்த திருவிழாவில் உலகமெங்கும் இருக்கும் இசைக்கலைஞர்கள் வந்து கலந்து கொண்டு சிறப்பித்துள்ளார்கள்.  

## திருவிழா

கக்கலிபுரா ஏரிக்கரையில் உள்ள ஒரு பழமைவாய்ந்த ஆலமரத்தை மையமாகக் கொண்டு அமைக்கப்பட்டுள்ள திறந்தவெளி அரங்கத்தில் தான் இத்திருவிழா நடைபெறும். இந்த இசைத்திருவிழாவின் கருப்பொருள் மனிதர்களுக்கும் பூமிக்கும் இடையிலான ஒற்றுமை, உறவு, மற்றும் இந்தியாவின் பன்மைத்துவத்தின் கொண்டாட்டமாகும். முதல்நாள் மாலை ஆரம்பித்து மறுநாள் விடியற்காலை வரை என இந்த இசைதிருவிழா இரவு முழுவதும் நடக்கும். பல்வேறு உள்நாட்டு மற்றும் வெளிநாடுகளில் உள்ள பிரபலமான இசைக்கலைஞர்கள் மட்டுமல்லாது அறியப்படாத கலைஞர்களும் சங்கமித்து இசைவெள்ளத்தில் ஆழ்த்த வழவகுத்துள்ளது.  
இந்துஸ்தானி, கர்நாடக குரலிசை,மேற்கத்திய ஜாஸ் இசை , நாட்டுப்புற இசை மற்றும் மாற்று இசை என பல்வேறு இசை வகைகளும் இங்கே இசைக்கப்படும்.  

ஒவ்வொரு ஆண்டும் இந்த திருவிழா ஒரு குறிப்பிட்ட தலைப்பில் நடைபெற்றுள்ளது. 2003ம் ஆண்டு  
சேமிப்பதன் அவசியத்தை மையமாகக் கொண்டது; அதற்கடுத்த ஆண்டு "'அதிக மரங்களைப் பாதுகாத்து வளர்க்கவும்"'  
என்ற முழக்கம் இருந்தது; நான்காவது ஆண்டு "'மனதின் உள்ளார்ந்த மற்றும் வெளியான பயணம்"' என்பவற்றின் மீது கவனம் செலுத்தியது. அதற்கடுத்த ஆண்டில் **தொழில், சமூகம் மற்றும் சூழலியலலுக்கான பொறுப்பு* என்ற தலைப்பிலும் அடுத்த ஆண்டில் **சகவாச உணர்வு*'  
என்றும் நடைபெற்றது.  
2013ம் ஆண்டு வரை பத்தாண்டுகளாக நடைபெற்று வந்த இந்த இசைத்திருவிழா ஏணோ அதன்பின்னர் நடைபெறவி்ல்லை.